পশ্চিমবঙ্গ সরকারের কর্মীদের জন্য ইদ ও দুর্গাপুজোর বোনাস ও অগ্রিম বেতনের ঘোষণা করে দিল মমতা বন্দ্যোপাধ্যায় সরকার।
আগের বছরের থেকে বাড়িয়ে এ বার ৩,৭০০ টাকা বোনাস পাবেন রাজ্য সরকারি কর্মচারীরা। যাঁদের বেতন ২৬ হাজার টাকার কম তাঁরা এই বোনাস পাবেন।
যাঁদের বেতন ২৬ হাজার থেকে ৩৬ হাজার টাকা, তাঁরা অগ্রিম বেতন পাবেন ৫০০০ টাকা। 
ইদের জন্য যাঁরা এই বোনাস বা অগ্রিম বেতন চান, তাঁরা আবেদন করলে ১৯ জুন এই টাকা পেয়ে যাবেন।
দুর্গাপুজোর জন্য আবেদন করলে ১১ সেপ্টেম্বর বোনাস বা অগ্রিম বেতন পাওয়া যাবে। 
এই ৫০০০ টাকা অগ্রিম বেতন সুদ ছাড়াই ফেরত দেওয়া যাবে। গত বছর বোনাসের পরিমাণ ছিল ৩৪০০ টাকা। এ বার তা কিছুটা হলেও বাড়ল।